Астана қаласы город Астана

**Теміржол көлігіндегі табиғи монополия субъектілерінің шикізат пен материалдар, қосалқы бөлшектер, жабдықтар, отын, энергия шығыстарының, техникалық ысыраптарының техникалық және технологиялық үлгілік нормаларын бекіту**

Қазақстан Республикасы «Теміржол көлігі туралы» Заңының 14-бабының 2-тармағы 34-1) - тармақшасына сәйкес **БҰЙЫРАМЫН:**

1. Осы бұйрыққа 1-18 қосымшаларға сәйкес, теміржол көлігіндегі табиғи монополия субъектілерінің шикізат пен материалдар, қосалқы бөлшектер, жабдықтар, отын, энергия шығыстарының, техникалық ысыраптарының техникалық және технологиялық үлгілік нормалары бекітілсін.

2. Қазақстан Республикасы Индустрия және инфрақұрылымдық даму министрі міндетін атқарушының 2020 жылғы 30 сәуірдегі № 255 «Қазақстан темір жолы» ұлттық компаниясы» акционерлік қоғамы» үшін қосалқы бөлшектер, шикізат, материалдар, отын және энергия шығысының технологиялық нормаларын бекіту туралы» бұйрығының күші жойылсын.

3. Қазақстан Республикасы Көлік министрлігінің Теміржол және су көлігі комитеті заңнамада белгіленген тәртіппен:

1) осы бұйрықты Қазақстан Республикасы Әділет министрлігінде мемлекеттік тіркеуді;

2) осы бұйрықты Қазақстан Республикасы Көлік министрлігінің интернет-ресурсында орналастыруды қамтамасыз етсін.

4. Осы бұйрықтың орындалуын бақылау жетекшілік ететін Қазақстан Республикасының Көлік вице-министріне жүктелсін.

5. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Министр М. Қарабаев**